**УВАЖАЕМИ ГОСПОЖИ И ГОСПОДА,**

            Стартира  процедура за предоставяне на безвъзмездна финансова помощ като първи етап от изпълнението на подмярка **„Подкрепа за устойчиво енергийно обновяване на жилищния сграден фонд“** към компонент „НИСКОВЪГЛЕРОДНА ИКОНОМИКА“ на Националния план за възстановяване и устойчивост (НПВУ).

            Настоящият първи етап предвижда безвъзмездната финансова помощ да е 100% от допустимите разходи, като набирането на проектни предложения за изпълнение на инвестиции да приключи на 31.05.2023 г., **като заявленията за участие в Община Симеоновграед се подават най-късно до 10.05.2023г.**

**В тази връзка Ви каня на информационна среща на 13.01.2023г., от 16:00 часа, в зала №14, ет.2 в сградата на Общинска администрация Симеоновград, на която може да получите информация за това:**

-**кои кандидати са допустими** – Сдружения на собствениците, регистрирани по ЗУЕС, в допустимите за финансиране сгради, проектирани преди 26 април 1999г., в които самостоятелни обекти са най-малко четири и принадлежат на повече от един собственик. След изпълнение на енергоспестяващи мерки сградите следва да постигат клас на енергопотребление „В” или по-висок. Задължително изискване е след изпълнение на мерките в многофамилната сграда да се постигне минимум 30% спестяване на първична енергия.

**- какви са допустимите дейности**- подмяна на дограма (прозорци, врати, витрини и др.); топлинно изолиране на външните ограждащи елементи (външни стени, покриви, подове и др.); поставяне/инсталиране на системи за оползотворяване на енергия от възобновяеми енергийни източници за енергийните потребности на сградата и батерии за съхранение на енергия, бойлери за гореща вода към общите части на системата (не за индивидуално ползване на СО), ако са предписани в енергийното обследване; ремонт на покрив и други дейности по изпълнение на мерки за енергийна ефективност, които са предписани като задължителни за сградата в обследването за енергийна ефективност!!!

-**срокове за кандидатстване** – заявленията за участие в Община Симеоновград се подават най-късно до 10.05.2023г., а Община Симеоновград подава предложенията към МРРБ в срок до 31.05.2023г.

-**какви са стъпките, през които трябва да се премине**- регистрация на сдружение; промяна в обстоятелства по чл.2, ал.3 от Наредба №РД-02-20-8/11.05.2012г., изготвяне на енергийно обследване и технически паспорт на сградата; подаване на заявление за кандидатстване в Община Симеоновград до 17:00 часа на 10.05.2023г.; подписване на партньорско споразумение между кандидата и Община Симеоновград; подаване на проектно предложение /1 сграда в самостоятелен проект/; разглеждане, оценка и класиране на проектните предложения от МРРБ – ДИРЕКЦИЯ „ЖИЛИЩНА ПОЛИТИКА“, СОФИЯ.

-**възможни рискове**

1. Проектното предложение да не бъде одобрено на етап кандидатстване или да не получи финансиране /оценката и класирането се извършва от МРРБ – ДИРЕКЦИЯ „ЖИЛИЩНА ПОЛИТИКА“/. Община Симеоновград е в състезателна процедура, наред с още 214 общини, с размер на предвидените средства от 15 милиона лева;

2. В случай, че след изпълнение на предложение за изпълнение на инвестиция не се постигне минимум 30 % спестяване на първична енергия, както и клас на енергопотребление „В” съгласно действащата към датата на изготвяне на инвестиционния проект нормативна уредба, всички получени средства подлежат на възстановяване.

Повече информация може да получите от:

[**https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Info/dbc86350-cccd-414a-a175-a1d440952525**](https://eumis2020.government.bg/bg/s/800c457d-e8be-4421-8ed9-9e78d0a75c39/Procedure/Info/dbc86350-cccd-414a-a175-a1d440952525)

**Очакваме Ви!**